
Parlamentul României

Camera Deputaţilor

	Comisia pentru apărare, ordine
publică şi siguranţă naţională
Nr.32/652/14 noiembrie 2005
	
	Comisia pentru muncă şi protecţie socială

Nr. 27/334/14 noiembrie 2005


RAPORT COMUN
asupra propunerii legislative privind modificarea articolului 15
din Legea nr. 80/1995 privind statutul cadrelor militare 
1. În conformitate cu prevederile art.89 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru muncă şi protecţie socială au fost sesizate spre dezbatere, în procedură obişnuită, cu propunerea legislativă privind modificarea articolului 15 din Legea nr.80/1995 privind statutul cadrelor militare, trimisă comisiilor cu adresa nr.Pl-x 475 din 1 noiembrie 2005.
La întocmirea prezentului raport, Comisiile au avut în vedere avizele Consiliului Legislativ (nr.1487/25.10.2005), Comisiei pentru egalitatea de şanse între femei şi bărbaţi (nr.45/324/8.11.2005), precum şi punctul de vedere al Guvernului (nr.2707/01.11.2005). 

Propunerea legislativă are ca obiect de reglementare modificarea prevederilor art.15 din Legea nr.80/1995 privind statutul cadrelor militare, cu modificările şi completările ulterioare, în vederea corelării cu dispoziţiile legale în materie, şi pentru asigurarea egalităţii de tratament juridic între femei şi bărbaţi, cadre militare în activitate, cu privire la acordarea concediului pentru creşterea copilului.
2. Propunerea legislativă face parte din categoria legilor organice.
3. La dezbaterea propunerii legisaltive a participat în calitate de invitat, în conformitate cu prevederile art. 51 şi 52 din Regulamentul Camerei Deputaţilor, d-na Mariana Minea, consilier juridic în Ministerul Apărării Naţionale.
4. La dezbaterea propunerii legislative au fost prezenţi 38 deputaţi din totalul de 43 de membri ai celor două comisii.

Raportul a fost adoptat cu 35 de voturi pentru şi 3 voturi împotrivă.
6. Potrivit prevederilor art. 75 din Constituţia României, republicată, şi ale art.86 din Regulamentul Camerei Deputaţilor, Camera Deputaţilor este primă Cameră sesizată.

În urma dezbaterilor, în şedinţa comună din 8 noiembrie 2005, Comisiile propun Plenului Camerei Deputaţilor adoptarea cu modificări a propunerii legislative, cu 35 de voturi pentru şi 3 voturi împotrivă.

I. Amendamente admise
În urma dezbaterii, Comisiile propun adoptarea propunerii legislative cu următoarele amendamente:  

	Nr. crt.
	Text iniţial
	Text proiect de modificare
	Text propus de Comisii

(autorul amendamentului)
	Motivarea

amendamentelor propuse

	0
	1
	2
	3
	4

	1
	__
	Titlul iniţiativei legislative
Lege privind modificarea articolului 15 din Legea nr.80/1995 privind statutul cadrelor militare


	Titlul propunerii

“Lege pentru modificarea articolului 15 din Legea nr.80/1995 privind statutul cadrelor militare”

	Pentru respectarea normelor de tehnică legislativă.

	2
	__
	Articol unic. – Articolul 15 din Legea nr.80/1995 privind statul cadrelor militare, publicată în Monitorul Oficial al României, Partea I, nr.155 din 20 iulie 1995, cu modificările şi completările ulterioare, se modifică după cum urmează:


	Se propune reformularea textului după cum urmează:

“Articol unic. – Articolul 15 din Legea nr.80/1995 privind statul cadrelor militare, publicată în Monitorul Oficial al României, Partea I, nr.155 din 20 iulie 1995, cu modificările şi completările ulterioare, se modifică şi va avea următorul cuprins:”

Autor: Comisia pentru apărare şi Comisia pentru muncă

	Pentru respectarea normelor de tehnică legislativă.

	3
	Art.15. - Femeile, cadre militare în activitate, au dreptul la concediu de maternitate şi la concediu pentru îngrijirea copilului, în condiţiile stabilite prin ordin al ministrului apărării naţionale, pe baza dispoziţiilor legale aplicabile pe plan naţional.
De asemenea, femeile, cadre militare în activitate, beneficiază de pauze pentru alimentarea şi îngrijirea copilului, precum şi de alte drepturi prevăzute de lege pentru femeile salariate din administraţia publică.

	Art.15. - Femeile, cadre militare în activitate, au dreptul la concediu de maternitate şi beneficiază de pauze pentru alimentarea şi îngrijirea copilului, precum şi de alte drepturi prevăzute de lege pentru femeile salariate din administraţia publică.

Cadrele militare în activitate, femei şi bărbaţi, au dreptul la concediu pentru îngrijirea copilului în vârstă de până la 2 sau 3 ani, în condiţiile prevăzute de dispoziţiile legale în vigoare.

	 Se propune reformularea textului după cum urmează:
“Art.15. - Femeile, cadre militare în activitate, au dreptul la concediu de maternitate şi beneficiază de pauze pentru alimentarea şi îngrijirea copilului, precum şi de alte drepturi prevăzute de lege pentru femeile salariate din administraţia publică.

Cadrele militare în activitate, femei şi bărbaţi, au dreptul la concediu şi indemnizaţie pentru creşterea copilului până la împlinirea vârstei de 2 ani şi, în cazul copilului cu handicap, până la împlinirea vârstei de 3 ani, în condiţiile prevăzute de dispoziţiile legale în vigoare.”

Autor: Comisia pentru muncă şi Comisia pentru apărare


	Pentru corelare cu prevederile şi terminologia cuprinse în Legea nr.19/2000 privind sistemul public de pensii şi alte drepturi de asigurări sociale, având în vedere că aceasta este legea cadru în materie.


	Vicepreşedinte,

Eugen Bejinariu
	Preşedinte,

Stelian Duţu

	
	

	Secretar,

George Scutaru
	Secretar,

Karoly Kerekes


	Red.
Consultant Roxana Rus
	Red.

Expert Sorina Steliana Szabo


1
4

